Christian Coleman

Christian Coleman (født 1996) er en amerikansk friidrettsutøver som konkurrerer i sprintløp. Han vant gull på 100 meter i VM i friidrett 2019 og sølv på 100 meter i VM i friidrett 2017, og innehar verdensrekorden på 60 meter innendørs, med tiden 6,34 sekunder.

 Idrettskarriere 
 Sesongen 2015 
Coleman tok bronse på 60 meter under SEC-mesterskapet innendørs i 2015 (Southeastern Conference), med tiden 6,62.TFRRS - 2015 SEC Indoor Track and Field Championships - Men's 60 Meters Finals, besøkt 22. januar 2018.YouTube - Track & Field: Christian Coleman - SEC Indoor Championships (2/28/15), besøkt 22. januar 2018. Dessuten kom han på sjuendeplass på 200 meter. Han ble kåret til SEC Freshman Runner of the Year i deres 2015 Indoor Track and Field Awards.SEC Sports - SEC Indoor Track and Field Awards, besøkt 22. januar 2018. I NCAA-mesterskapet innendørs i mars kom han på sjetteplass på 60 meter, etter at han løp på 6,60 i kvalifiseringsheatet og 6,62 i finalen.NCAA.com - NCAA Championships, Fayetteville, AR, March 13-14, 2015 - Men 60 M (Finals), besøkt 22. januar 2018.

Utendørs kom han på sjuendeplass i SEC-mesterskapet utendørs, der han løp på 10,19 i innledningsheatet og 10,23 i finalen.RunnerSpace.com - 2015 Results - SEC Outdoor Championships, besøkt 22. januar 2018. Han deltok i NCAA-mesterskapet utendørs, ble der slått ut i semifinalen på 100 meter, med tiden 10,19, og han ble også slått ut i semifinalen på 200 meter.NCAA.com - NCAA Outdoor Track & Field Championships Hayward Field, Eugene, OR | June 10-13, 2015 - Men 100 Meter Dash (Semifinal), besøkt 22. januar 2018.NCAA.com - NCAA Outdoor Track & Field Championships Hayward Field, Eugene, OR | June 10-13, 2015 - Men 200 Meter Dash (Semifinal), besøkt 22. januar 2018. Han ble kåret til Second-Team All-American på 100 og 200 meter av NCAA for disse prestasjonene.U.S. Track & Field and Cross Country Coaches Association - 2015 NCAA Division I Outdoor Track & Field All-Americans Announced, besøkt 22. januar 2018.

I U20-panamerikansk mesterskap i friidrett 2016 fikk han bronse på 100 meter, bak Reynier Mena og Noah Lyles.Edmonton International Track Classic - 2015 Panamerican Junior Track & Field Championships - Men 100 Metre Junior, besøkt 22. januar 2018.

 Sesongen 2016 
Han deltok i NCAA-mesterskapet innendørs i mars 2016, der han vant 200 meter og fikk bronse på 60 meter. I NCAA-mesterskapet utendørs satte han ny skolerekord for University of Tennessee i semifinalen, med 10,03, og løp inn til andreplass i finalen, bak Jarrion Lawson.Knoxville News - Christian Coleman in US final ‘icing on the cake’, besøkt 22.
 januar 2018.NCAA.com - NCAA Division I Track & Field Championships Eugene, OR June 8-11, 2016 - Men 100 M (Final), besøkt 22. januar 2018. Han kom også på andreplass på 200 meter.NCAA.com - NCAA Division I Track & Field Championships Eugene, OR June 8-11, 2016 - Men 200 M (Final), besøkt 22. januar 2018.

Den 3. juli brøt han 10-sekundersgrensen på 100 meter for første gang, da han løp på 9,95 i semifinalen i USA-mesterskapet i friidrett 2016. Dette mesterskapet fungerte også som uttaking til Sommer-OL 2016 (United States Olympic Track and Field Trials). I finalen kom han på sjetteplass.USA Track & Field - 2016 U.S. Olympic Team Trials - Track & Field - 6/30/2016 to 7/10/2016, besøkt 22. januar 2018. Han ble tatt ut til å delta på USAs stafettlag i U23-NACAC-mesterskapet i friidrett 2016, der de vant 4 x 100 meter stafett.

Han representerte USA i Sommer-OL 2016 i Rio de Janeiro, der han kun deltok på 4 x 100 meter stafett, uten å vinne medalje. USA hadde beste tid i forsøksheatene, der Coleman løp, men ble diskvalifisert i finalen for feil i vekslingen.

 Sesongen 2017 
Coleman vant 60 og 200 meter i NCAA-mesterskapet innendørs i 2017. Tiden hans på 60 meter (6,45) tangerte Leonard Myles-Mills' collegerekord fra 1999, og tiden hans på 200 meter (20,11) var ett hundredels sekund unna Wallace Spearmons collegerekord fra 2005. Han avsluttet collegekarrieren sin med seier på 100 og 200 meter i NCAA-mesterskapet utendørs, og ble med det den eneste utøveren i tillegg til Justin Gatlin som har vunnet fire sprintdistanser i NCAA-mesterskap samme år. Gatlin gjorde dette i 2002.University of Tennessee Athletics - Coleman Wins 100m and 200m National Championships, besøkt 22. januar 2018. I NCAA-mesterskapet satte han også personlig rekord på 100 meter, med 9,82 sekunder (vind: +1,3 m/s) i semifinalen. Dette var ny mesterskapsrekord.NCAA.com - Men 100 Meter Dash (Semis), besøkt 22. januar 2018USA Today - Tennessee's Christian Coleman runs record 9.82 in 100 at NCAA track championships, besøkt 22. januar 2018.

I VM i friidrett 2017 i London ble Coleman nummer to på 100 meter etter Justin Gatlin, som vant, og foran Usain Bolt, som ble nummer tre. Han deltok også på USAs stafettlag som fikk sølv på 4 x 100 meter stafett.

 Sesongen 2018 
Han sesongåpnet med seier på 60 meter i Clemson Invitational 19. januar, der satte han ny verdensrekord i finalen med tiden 6,37 sekunder.Flo Track - Christian Coleman Crushes 60m World Record In His Season Opener, besøkt 22. januar 2018. Han slo med det Maurice Greenes tidligere rekord fra 1998 med to hundredeler. I februar vant han også 60 meter i New Balance Indoor Grand Prix. Han forbedret verdensrekorden til 6,34 sekunder da han vant 60 meter i USA-mesterskapet i friidrett innendørs 2018. Dette var hans første nasjonale tittel på seniornivå.NFL Central - Christian Coleman breaks world indoor record in 60 meters , besøkt 19. februar 2018.

I VM i friidrett innendørs 2018 i Birmingham vant han 60 meter med tiden 6,37 sekunder, som var ny mesterskapsrekord. Han kvalifiserte seg til finalen på 100 meter i Diamond League 2018, og i Diamond League-finalen i Memorial Van Damme vant han med ny personlig rekord på 9,79 sekunder.

 Sesongen 2019 
Coleman tok gull på 100 m med 9,76 i VM i friidrett 2019.

 Referanser 

 Eksterne lenker 


Kategori:Sprintere fra USA
Kategori:Verdensmestere i friidrett for USA
Kategori:VM-sølvmedaljevinnere i friidrett for USA
Kategori:Verdensmestere i friidrett innendørs for USA
Kategori:USA-mestere i friidrett
Kategori:Diamond League-vinnere
Kategori:Deltakere for USA under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for USA under VM i friidrett 2017
Kategori:Deltakere for USA under VM i friidrett 2019
Kategori:Deltakere for USA under VM i friidrett innendørs 2018
Kategori:Deltakere for USA under VM i friidrett innendørs 2022
Kategori:Deltakere for USA under VM i friidrett 2022
Kategori:Deltakere for USA under VM i friidrett 2023
Kategori:Deltakere for USA under VM i friidrett innendørs 2024
Kategori:Deltakere for USA under Sommer-OL 2024
Kategori:Friidrettsutøvere under Sommer-OL 2024
Kategori:Deltakere for USA under VM i friidrett 2025